סופרבול 50

סופרבול 50 הוא משחק פוטבול שנערך ב-7 בפברואר 2016 בין אלופת חטיבת ה-NFC קרוליינה פנתרס לאלופת חטיבת ה-AFC דנוור ברונקוס ושימש גמר ליגת ה-NFL. המשחק שוחק באצטדיון ליווי'ס בסנטה קלרה, קליפורניה, אצטדיונה הביתי של סן פרנסיסקו 49'. במשחק ניצחה דנוור ברונקוס 24–10 וזכתה בפעם השלישית בתולדותיה בסופרבול. מכיוון שזה היה משחק הסופרבול ה-50, הליגה הדגישה את "יובל הזהב" עם יוזמות שונות בנושא זהב במהלך עונת 2015, כמו גם השעיית המסורת של מתן שם לכל משחק סופרבול בספרות רומיות (שתחתן המשחק היה אמור להיקרא "סופרבול L"), כך שהלוגו יכול להציג באופן בולט את המספר 50 בספרות ערביות מוכרות יותר.<ref name="ESPN20140604"></ref><ref name="Rosenthal"></ref>

הברונקוס עלו ליתרון מוקדם בסופרבול ולא פיגרו בו ולו לשנייה.<ref></ref> דנוור רשמה שבעה סאקים וכפתה ארבעה איבודים.<ref></ref> קרוליינה עמדה בקצב על ידי חמישה סאקים ושני איבודים. הליינבקר של דנוור, וון מילר, זכה בתואר ה-MVP של הסופרבול.<ref></ref><ref name="dominates"></ref> משחק זה היה גם המשחק האחרון בקריירה של פייטון מאנינג. הקוורטרבק של הברונקוס, שזכה גם בסופרבול XLI, הודיע על פרישה במרץ 2016.<ref></ref>

שידור המשחק ברשת CBS היה התוכנית השלישית הכי נצפית בתולדות הטלוויזיה האמריקאית עם כ-111.9 מיליון צופים. הרשת גבתה בממוצע 5 מיליון דולר עבור פרסומת של 30 שניות במהלך המשחק.<ref name="espnad"></ref> היא נותרה התוכנית בעלת המדרוג הגבוה ביותר בהיסטוריה של CBS. מופע המחצית של סופרבול 50 הובל על ידי קולדפליי,<ref name="SB50HalftimeShow"></ref> עם הופעות אורח מיוחדות של ביונסה וברונו מארס.<ref></ref>

== רקע ==
=== בחירת מיקום המשחק ===
בתחילת 2012 הצהיר נציב ה-NFL רוג'ר גודל שהליגה תכננה להפוך את הסופרבול ה-50 ל"מרהיב" ושזה יהיה "משחק חשוב עבורנו כליגה".<ref name="pft328"></ref>

הערים שהגישו הצעות היו:
* אצטדיון AT&T בארלינגטון, טקסס<ref></ref><ref></ref>
* מרצדס-בנץ סופרדום בניו אורלינס, לואיזיאנה<ref name="Super Bowl L: site-by-site"></ref>
* אצטדיון ליווי'ס בסנטה קלרה, קליפורניה<ref></ref><ref></ref>
* אצטדיון סאן לייף במיאמי גארדנס, פלורידה<ref name="USAToday20121016"></ref>
* לומן פילד בסיאטל, וושינגטון<ref></ref>
* אצטדיון במטרופולין לוס אנג'לס, קליפורניה. ההצעה לאירוח הסופרבול בלוס אנג'לס (שנועדה להוות מחווה לסופרבול הראשון, שנערך בממוריאל קולוסיאום בעיר) הייתה תלויה בכך שקבוצה תעבור לאזור עד למועד בחירת המארחת ותבנה אצטדיון חדש עד המשחק. אף קבוצה לא ביקשה לעבור עד בחירת העיר המארחת ולוס אנג'לס משכה את מועמדותה.

הליגה צמצמה בסופו של דבר את ההצעות לשלושה מקומות: מרצדס-בנץ סופרדום של ניו אורלינס, אצטדיון סאן לייף במיאמי ואצטדיון ליוויס בסנטה קלרה.

הליגה הודיעה ב-16 באוקטובר 2012, ששני המועמדים הסופיים הם אצטדיון סאן לייף<ref></ref> ואצטדיון ליוויס.<ref></ref> אזור דרום פלורידה/מיאמי אירח בעבר את האירוע 10 פעמים (שוויון עם ניו אורלינס בראש טבלת אירוח הסופרבולים), כשהאחרון שבהם הוא סופרבול XLIV ב-2010. אזור מפרץ סן פרנסיסקו אירח את הסופרבול האחרון בשנת 1985 (סופרבול XIX), שנערך באצטדיון סטנפורד בסטנפורד. ההצעה למיאמי הייתה תלויה בשאלה אם האצטדיון עבר שיפוץ. עם זאת, ב-3 במאי 2013, בית הנבחרים של פלורידה סירב לאשר את תוכנית המימון לתשלום עבור השיפוצים, מה שהביא פגיעה משמעותית בסיכוייה של מיאמי.<ref></ref>

ב-21 במאי 2013, בעלי ה-NFL בפגישת האביב שלהם בבוסטון הצביעו לקיים את המשחק באצטדיון ליווי'ס.<ref name="San Francisco awarded Super Bowl L"></ref> האצטדיון בשווי 1.2 מיליארד דולר נפתח ב-2014.<ref></ref> זהו הסופרבול הראשון שנערך באזור המפרץ מאז הסופרבול XIX ב-1985, והראשון בקליפורניה מאז הסופרבול XXXVII בסן דייגו ב-2003.

=== קבוצות ===
זו העונה השלישית ברציפות, המדורגות ראשונות ב-NFC (קרוליינה פנתרס) וב-AFC (דנוור ברונקוס), נפגשו בסופרבול. המשחק כלל גם את קבוצת ההתקפה הטובה בליגה (הפנתרס) מול ההגנה הטובה בליגה (הברונקוס). הפנתרס הפכו לקבוצה העשירית מאז 1960 שהפסידה רק משחק אחד במהלך העונה הסדירה, ולקבוצה השישית אי פעם עם מאזן 15–1. זו הייתה ההופעה השנייה שלהם בסופרבול; הראשונה הייתה בסופרבול XXXVIII, אז הפסידו לניו אינגלנד פטריוטס. הברונקוס הפכו לקבוצה הרביעית עם שמונה הופעות בסופרבול. זו הייתה ההופעה השנייה שלהם בשלוש שנים, לאחר שהגיעו גם לסופרבול XLVIII. ג'ון פוקס היה המאמן של כל קבוצה בהופעתה הקודמת בסופרבול.<ref></ref>

==== קרוליינה פנתרס ====
[[קוורטרבק הפנתרס קאם ניוטון נבחר ל-MVP של העונה הסדירה ב-2015.]]
לקרוליינה פנתרס רשמה את העונה הסדירה הטובה ביותר בתולדות המועדון, והפכה לקבוצה השביעית שמנצחת לפחות 15 משחקים בעונה הרגילה מאז שהליגה עברה ללוח זמנים של 16 משחקים ב-1978. קרוליינה פתחה את העונה עם 14–0, וקבעה לא רק שיאי מועדון של הפתיחה הטובה ביותר ורצף הניצחונות הארוך ביותר בעונה בודדת, אלא גם רשמה את פתיחת העונה הטובה ב-NFC, ושברה את שיא ה-13–0 של ניו אורלינס סיינטס ב-2009 וגרין ביי פאקרס ב-2011. עם מאזן ה-NFC הטוב ביותר בעונה הסדירה, 15–1, הפנתרס השיגו את יתרון הביתיות לאורך פלייאוף ה-NFC בפעם הראשונה בתולדות המועדון. עשרה שחקנים נבחרו לפרו בול (הכי הרבה בהיסטוריה של המועדון) יחד עם שמונה בחירות ל-All-Pro.

התקפת הפנתרס, שהובילה את ה-NFL בנקודות (500), התהדרה בשש בחירות פרו בול. בחירת הפרו בול וה-MVP של ה-NFL, הקוורטרבק קאם ניוטון, חווה את אחת העונות הטובות שלו, כשמסר ל-3,837 יארד ורץ 636 יארד, תוך שהוא רושם שיא קריירה ומקום ראשון בליגה בטאצ'דאונים (45 - 35 מסירות, 10 בריצה).

הגנת הפנתרס ספגה 308 נקודות, במקום השישי בליגה, הובילה את ה-NFL בחטיפות עם 24, ונבחרו ממנה ארבעה שחקנים לפרו בול.

==== דנוור ברונקוס ====
קוורטרבק הברונקוס [[פייטון מאנינג הופיע בפעם הרביעית בסופרבול.]]
לאחר שהודחה בסיבוב הראשון של הפלייאוף בשלוש מתוך ארבע העונות הקודמות, הג'נרל מנג'ר של הברונקוס, ג'ון אלווי, ביצע שינויים רבים בצוות האימון, כולל פרידה מהמאמן הראשי ג'ון פוקס, שזכה בארבע אליפויות הבית המערבי של ה-AFC בארבע שנותיו בקבוצה. את תפקידו כמאמן הברונקוס תפס גארי קוביאק, רכז ההתקפה לשעבר של ברונקוס. וייד פיליפס, המאמן הראשי לשעבר של ברונקוס, חזר לקבוצה כדי לשמש כרכז הגנתי, והחליף את ג'ק דל ריו שעזב כדי לקבל את תפקיד המאמן באוקלנד ריידרס.

תחת קוביאק, הברונקוס תכננו לשחק התקפה מכוונת ריצה עם חסימת אזורים שתשתלב עם סגנון המסירה של הקוורטרבק פייטון מאנינג, אך נאבקו עם שינויים רבים ופציעות בקו ההתקפה, כמו גם עם ההזדקנות והפציעות של מאנינג, שרשם את העונה הסטטיסטית הגרועה ביותר שלו מאז שנת הרוקי שלו באינדיאנפוליס קולטס ב-1998. מאנינג, שחגג 39 במהלך הפלייאוף, סבל ממחלת החיתולית הכפית בעקב במהלך הקיץ.<ref></ref> אף על פי שהקבוצה פתחה במאזן 7–0, מאנינג הוביל את ה-NFL באיבודים. בשבוע 10, מאנינג סבל מקרע חלקי של העקב ברגל שמאל. הוא קבע את שיא כל הזמנים של ה-NFL במסירות יארדים בקריירה במשחק זה, אבל לאחר שאיבד ארבעה כדורים הוא הוחלף לטובת הקוורטרבק הגיבוי ברוק אוסוויילר, שנכנס לתפקיד הפותח במשך רוב שאר העונה הסדירה. לאחר התחלה חלשה במשחק האחרון של דנוור בעונה הסדירה נגד סן דייגו צ'רג'רס, אוסוויילר הוחלף על ידי מאנינג. מאנינג החזיר לעצמו את עמדת הקוורטרבק הפותחת לפלייאוף על ידי הובלת הקבוצה לניצחון חשוב 27–20 על הצ'רג'רס שאיפשר לקבוצה לעלות למקום הראשון ב-AFC.<ref></ref> ההגנה של הברונקוס דורגה במקום הראשון ביארדים בריצה ויארדים במסירות שספגו ובסאקים, וכמו בשלוש העונות הקודמות, הקבוצה המשיכה לקבוע מספר שיאים אישיים, שיאי מועדון ושיאי ליגה הגנתיים. כשההגנה מחפה על הבעיות בהתקפה,<ref name="redford1"></ref> הברונקוס סיימו את העונה הסדירה עם מאזן 12–4, סיימו במקום הראשון בחטיבה וזכו ביתרון הביתיות לאורך פלייאוף ה-AFC.

=== פלייאוף ===
הפנתרס ניצחו את סיאטל סיהוקס 31–24 בסיבוב הראשון של ה-NFC ואת אריזונה קרדינלס בגמר החטיבתי 49–15.

הברונקוס ניצחו את פיטסבורג סטילרס 23–16 בסיבוב הראשון של ה-AFC, כשהשיגו 11 נקודות בשלוש הדקות האחרונות של המשחק. בשבוע שלאחר מכן, הם ניצחו את האלופה המכהנת, ניו אינגלנד פטריוטס, בגמר החטיבה 20–18, על ידי יירוט מסירה בניסיון המרה לשתי נקודות של הפטריוטס אחרי קבלה לטאצ'דאון של רוב גרונקובסקי 17 שניות לסיום.

=== לפני המשחק ===
בניין עיריית סן פרנסיסקו מואר בזהב, שלושה ימים לפני הסופרבול 50

פייטון מאנינג הגיע לסופרבול הרביעי שלו, עם הופעות תחת ארבעה מאמנים ראשיים. הוא הפך לקוורטרבק הראשון אי פעם שהוביל שתי קבוצות ליותר מסופרבול אחד.<ref></ref><ref></ref> הוא גם היה הקוורטרבק המבוגר ביותר אי פעם ששיחק בסופרבול, בגיל 39. השיא הקודם הוחזק על ידי ג'ון אלווי, הג'נרל מנג'ר של הברונקוס, שהוביל את הברונקוס לניצחון בסופרבול XXXIII בגיל 38.<ref></ref>

מאנינג וניוטון קבעו את הפרש הגילאים הגדול ביותר בין הקוורטרבקים בסופרבול, 13 שנים ו-48 ימים (מאנינג היה בן 39, ניוטון בן 26).<ref></ref> בנוסף, זה היה הסופרבול הראשון שבו הקוורטרבקים של שתי הקבוצות היו הבחירה מספר 1 בדראפט שלהם, כשמאנינג נבחר במקום הראשון ב-1998 וניוטון נבחר ראשון ב-2011. המשחק הפגיש את שתי הבחירות הראשונות בדראפט 2011: ניוטון בקרוליינה ו-וון מילר בדנוור.<ref></ref>

כאשר רון ריברה, מאמן הפנתרס, היה ליינבקר בניצחון של שיקגו ברס בסופרבול XX, וקוביאק שיחק כקוורטרבק בסופרבול XXI ו-XXIV, סופרבול 50 היה הסופרבול הראשון בו שיחקו שני המאמנים הראשיים במשחק בעצמם.<ref></ref>

לפני המשחק הועלו חששות האם המגרש של אצטדיון ליווי'ס היה באיכות גבוהה מספיק כדי לארח סופרבול. במהלך עונתו הראשונה של האצטדיון, המגרש נאלץ לעבור הזרעה מחדש מספר פעמים עקב בעיות שונות, ומוקדם יותר בעונת 2015, חלק מהדשא קרס תחת בועט הבולטימור רייבנס, ג'סטין טאקר, מה שגרם לו להחליק ולהחמיץ שער שדה. כמקובל במשחקי סופרבול ששוחקו באצטדיוני דשא טבעי, ה-NFL זרעה מחדש את מגרש היברידי מדשא Bermuda 419 לפני המשחק; מנהל המגרש של הליגה ושל אטלנטה ברייבס, אד מנגן, הצהיר שהמגרש היה ב"כושר מצוין" למשחק.<ref></ref><ref name="wpost-turf"></ref><ref name="mercury-superbowlsod"></ref> עם זאת, הדשא הראה בעיות לאורך כל המשחק, כאשר מספר שחקנים נאלצו להחליף את הנעליים שלהם במהלכו ושחקנים החליקו לאורך כל המשחק.<ref></ref>

כקבוצה הביתית המיועדת ברוטציה השנתית בין קבוצות ה-AFC וה-NFC, הברונקוס בחרו ללבוש את חולצות החוץ הלבנות שלהם עם מכנסיים לבנים תואמים.<ref name="BroncosSB50Unis"></ref> אלווי הצהיר שלברונקוס "הייתה הצלחה בסופרבול במדים הלבנים".<ref name="BroncosSB50Unis" /><ref name="SB50UnisNFLcom"></ref> הברונקוס לבשו בפעם האחרונה חולצות ומכנסיים לבנים תואמים בסופרבול XXXIII, המשחק האחרון של אלוויי בתור קוורטרבק דנוור, כאשר ניצחו את אטלנטה פלקונס 34–19. בזכייה היחידה הנוספת של הברונקוס, בסופרבול XXXII, דנבר לבשה חולצות כחולות, שהיה הצבע העיקרי שלה באותה תקופה. הם הפסידו בסופרבול XXI בחולצות לבנות, אבל היו במאזן 0–4 שלילי בסופרבול עם חולצות כתומות, כשהפידו בסופרבול XII, XXII, XXIV ו-XLVIII.<ref name="SB50UnisNFLcom" /> אלופת ה-AFC היחידה שלבשה לבן כקבוצת הבית המיועדת בסופרבול הייתה פיטסבורג סטילרס; הם ניצחו את סיאטל סיהוקס 21–10 בסופרבול XL עשר עונות לפני כן. ההחלטה של הברונקוס ללבוש לבן פירושה שהפנתרס ילבשו את מדי הבית שלהם: חולצות שחורות עם מכנסיים כסופים.<ref name="SB50UnisNFLcom" /><ref></ref>

==== מתקני אימונים ====
הפנתרס השתמשו במתקן האימונים של אוניברסיטת סן חוזה סטייט<ref></ref> ושהו במריוט סן חוזה. הברונקוס התאמנו באוניברסיטת סטנפורד, האלמה מאטר של הג'נרל מנג'ר ג'ון אלווי, ושהו במריוט סנטה קלרה.<ref></ref>

==== שיווק ====
ב-4 ביוני 2014 הודיעה ה-NFL כי המשחק ימותג בספרות ערביות כ"סופרבול 50" - ולא עם ספרות רומיות, אז היה נקרא המשחק "סופרבול L". מנהל ה"קריאייטיב" של הליגה, שאנדון מלווין, הסביר שהסיבה העיקרית לשינוי הייתה הקושי בעיצוב לוגו אסתטי עם האות "L" באמצעות התבנית הסטנדרטית שהוצגה לראשונה בסופרבול XLV. הוא ציין שהאות L קשה יותר לעיצוב מכיוון שהיא א-סימטרית, בניגוד לספרות רומיות אחרות, וכן הובעו חששות שהשימוש באות L יכול להתפרש כמחוות היד של "מפסידן" (Loser). 73 טיוטות, המשלבות את המספרים "L" או "50", עוצבו לפני בחירת העיצוב הסופי, שבו היו לבסוף ספרות גדולות בצבע זהב מאחורי גביע וינס לומברדי, במקום מתחת ובכסף כמו בלוגו הסטנדרטי.<ref name="sjmn-50logo"></ref>

במסגרת "יובל הזהב" של המשחק, נערכו מבצעים ויוזמות שונות בנושא זהב לאורך עונת 2015. הליגה אימצה לוגו בגוון זהב שהוצג בכל נכסי ה-NFL וצויר על המגרשים במהלך העונה. המספור של קו 50 היארד במגרשים היה בצבע זהב, והחל משבוע 7, כל הז'קטים והכובעים של המאמנים בצידי המגרש כללו לוגואים מעוטרים בזהב. כדורי פוטבול מוזהבים הוענקו לבתי הספר התיכוניים של שחקנים ומאמנים שהשתתפו בסופרבול, ואירועי "חזרה הביתה" נערכו גם על ידי קבוצות זוכות בסופרבול במשחקים.<ref></ref><ref name="cbs-goldnfl2015"></ref>

עשרה פסלי "50" בנושא הוצבו במקומות ברחבי סן פרנסיסקו כדי לקדם את שיווק המשחק; עם זאת, בשל התנגודת תושבי העיר לקיום המשחק בה, הפסלים הפכו בעיקר למטרה של ונדליזם, כשהכיתוב "סופרבול 50" על בסיסיהם מסודרים מחדש ליצירת ביטויים אחרים כגון "ינשוף מעולה" (SUPERB OWL), "מ'נשמע אחי 50" (SUP BRO 50), ואחרי שהפסל בכיכר אלאמו הופל, "אופס" (OOPS).<ref name="yahoosports-statues"></ref><ref name="nymag-statues"></ref><ref name="sbn-statues"></ref>

==== אירועי שבוע הסופרבול ====

יום המדיה של המשחק, שנערך בדרך כלל ביום שלישי אחר הצהריים לפני המשחק, הועבר ליום שני בערב ומותג מחדש כערב הפתיחה של הסופרבול. האירוע נערך ב-1 בפברואר 2016, במרכז SAP בסן חוזה. לצד זמינות התקשורת המסורתית, האירוע כלל טקס פתיחה עם הצגת שחקנים על העתק של גשר שער הזהב.<ref name="sacbee-openingnight"></ref><ref name="sfexaminer-mediaday"></ref>

==== פילנתרופיה ====
הוועדה המארחת של סופרבול 50 הבטיחה להיות "הסופרבול הנותן ביותר אי פעם",<ref></ref><ref name="biz"></ref> והקדישה 25 אחוז מכל הכסף שגייסה למטרות פילנתרופיות באזור המפרץ.<ref></ref><ref></ref> הוועדה יצרה את קרן ה-50 כיוזמה פילנתרופית שלה והתמקדה במתן מענקים לסיוע בפיתוח נוער, השקעות קהילתיות וסביבות בנות קיימא.<ref name="philanthropy"></ref><ref></ref>

==== גביע ====
מלבד גביע וינס לומברדי שמקבלת כל אלופת סופרבול, הברונקוס קיבלו גם גביע "50" גדול מצופה זהב 18 קרט. כל ספרה שקלה 15 קילוגרם, כך שבסך הכל שקל גביע ה-50 שישים קילוגרם. כמו גביע לומברדי, גם ה-"50" עוצב על ידי טיפאני ושות'.

==== מתנדבים ====
== שידור ==
=== הטלוויזיה האמריקאית ===
בארצות הברית המשחק שודר בטלוויזיה על ידי CBS, כחלק מהרוטציה בין שלושת המשדרים המרכזיים של ה-NFL (שכוללים את CBS, NBC ופוקס).<ref></ref><ref></ref> צוות השידור הראשי של הרשת, ג'ים נאנץ ופיל סימס, שידראת המשחק, עם טרייסי וולפסון ואוון וושברן כשדרני קווים.<ref></ref> CBS סיפקה שידור דיגיטלי של המשחק דרך CBSSports.com ויישומי CBS Sports בטאבלטים, Windows 10, Xbox One ומזרימי מדיה אחרים (כגון כרומקאסט ורוקו). בשל הבלעדיות לנייד של ורייזון תקשורת ל-NFL, שידור בטלפונים סלולרים ניתן רק ללקוחות Verizon Wireless דרך שירות NFL Mobile.<ref name="cbs-where"></ref>

CBS הציגה תכונות חדשות במהלך השידור, כולל מצלמות עמודים ומיקרופונים, וטכנולוגיית הילוך חוזר freeD של אינטל<ref name="svg-betheplayer"></ref> - שימוש במערך של 36 מצלמות ברזולוציה של 5K לאורך החלק העליון של האצטדיון ששימשו לספק תצוגה של 360 מעלות ואפקטים של זמן קליע.<ref name="cbssports-50plans"></ref>

בניגוד לשידורים של סדרות פריים טיים, CBS שידרה פרקים מיוחדים של תוכניות האירוח המאוחרות שלה כהובלה לסופרבול 50, החל בפרק חי מיוחד של לייט שואו עם סטיבן קולבר לאחר המשחק, עם מערכון מוקלט מראש שכלל הופעוה של ברק אובמה, ואורחים כמו ויל פרל, טינה פיי, מרגו רובי ומגין קלי.<ref name="variety-lateshowsb50"></ref> לאחר הפסקה לתוכניות מקומיות, CBS שידרה גם פרק מיוחד של לייט שואו עם ג'יימס קורדן.<ref></ref>

עם קהל טלוויזיה ממוצע של כ-111.9 מיליון, המשחק היה הסופרבול השלישי הכי נצפה - והשידור השלישי הכי נצפה בארצות הברית - בהיסטוריה, לפי מדד נילסן.<ref name="Nielsen ratings"></ref><ref name="Adweek ratings"></ref><ref name="Variety ratings"></ref><ref name="AdAge ratings"></ref> זו הייתה גם התוכנית הנצפית ביותר בכל הזמנים במונחים של סך כל הקהל, 167 מיליון צופים שצפו לפחות בשש דקות מהשידור.<ref name="NFL.com ratings"></ref><ref name="CNNMoney ratings"></ref> את השידור בספרדית ב-ESPN Deportes ראו בממוצע 472,000 צופים; הוא דורג רק מאחורי הסופרבול XLVIII כשידור הכי נצפה בספרדית בארצות הברית, למעט משחקי כדורגל.<ref name="si-sb50ratings"></ref>

==== פרסום ====
CBS קבעה תעריף בסיס לפרסומת של 30 שניות ב-5 מיליון דולר, מחיר שיא לפרסומת בסופרבול.<ref name="sbj-5m">Ourand, John (February 3, 2015). </ref> CBS הורתה שכל המפרסמים ירכשו חבילה המכסה זמן הן בשידורי הטלוויזיה והן בשידורים הדיגיטליים של המשחק, כלומר, בפעם הראשונה, השידורים הדיגיטליים של המשחק ישאו את כל הפרסומות הלאומיות עם שידור הטלוויזיה.<ref name="variety12616"></ref> זו הייתה השנה האחרונה בחוזה הרב-שנתי של הליגה עם אנהאוזר-בוש אינבוו שאפשר ליצרנית הבירה לשדר מספר פרסומות במהלך המשחק בהנחה גדולה. זו הייתה גם השנה האחרונה שבה דוריטוס, נותנת חסות ותיקה למשחק, ערכה את תחרות "רסק את הסופרבול" שלה שאפשרה לצופים ליצור פרסומות דוריטוס משלהם ולקבל הזדמנות לשדר אותה במהלך המשחק.<ref></ref> נינטנדו וחברת פוקימון ערכו את הופעת הבכורה שלהן בסופרבול. יונדאי זכתה הן במקום הראשון והן במקום החמישי בסקר USA Today, עם הפרסומות שלהן "First Date" (ליונדאי ג'נסיס) ו-"Ryanville" (ליונדאי אלנטרה 2017), בהתאמה.<ref name="usatoday-admeterresults2016"></ref>

חברות שפרסמו בפעם הראשונה בסופרבול 50 כללו את אמזון, קולגייט, Death Wish Coffee (שניצחה 10 עסקים קטנים אחרים בתחרות שערכה אינטואיט, ששילמה עבור זמן הפרסום כפרס),<ref></ref><ref></ref> LG אלקטרוניקה, מרמוט, נינטנדו (שקידמה את יום השנה ה-20 לזיכיון פוקימון), PayPal ו-SoFi.<ref></ref><ref name="money-10brands"></ref>

פוקס המאה ה-20, ליונסגייט, סרטי פרמאונט, סרטי יוניברסל ווולט דיסני סטודיוז שילמו עבור קדימונים לסרטים ששודרו במהלך הסופרבול. פוקס שילמו עבור דדפול, אקס-מן: אפוקליפסה, היום השלישי: התחדשות ואדי הנשר. ליונסגייט שילמו עבור אלי מצרים. פרמאונט שילמו עבור צבי הנינג'ה: יוצאים מהצללים וסמטת קלוברפילד 10. יוניברסל שילמו עבור החיים הסודיים של חיות המחמד והטריילר הראשון של ג'ייסון בורן ודיסני שילמו עבור קפטן אמריקה: מלחמת האזרחים, ספר הג'ונגל ואליס מבעד למראה.

=== שידור בין-לאומי ===
המשחק שודר ב-18 מדינות נוספות מחוץ לארצות הברית, רובן באירופה: אוסטרליה, אוסטריה, אירלנד, ברזיל, גרמניה, דנמרק, הולנד, הממלכה המאוחדת, הפיליפינים, יפן, ניו זילנד, פולין, צ'כיה, צרפת, קנדה, רומניה, שווייץ ותאילנד.

== בידור ==
=== לפני המשחק ===
[[ליידי גאגא שרה את המנון ארצות הברית]]
לכבוד הסופרבול ה-50, טקס ההכנה למשחק הציג על המגרש 39 מתוך 43 השחקנים המצטיינים הקודמים של הסופרבול, למעט שניים שהופיעו בווידאו, אחד שנפטר ופייטון מאנינג שהוצג בחדר ההלבשה בזמן החימום.

ליידי גאגא שרה את ההמנון הלאומי, בעוד מרלי מטלין ביצעה בו זמנית גרסה בשפת הסימנים האמריקאית. מטלין ביצעה בשפת הסימנים גם את גרסת הא-קפלה של "אמריקה היפה" , אשר הושר על ידי מקהלת הכוחות המזוינים של ארצות הברית.<ref></ref><ref></ref>

=== מופע מחצית ===
מופע המחצית של סופרבול 50
ב-3 בדצמבר 2015 אישרה הליגה שמופע המחצית יובל על ידי להקת הרוק הבריטית קולדפליי.<ref name="Halftime show 2015"></ref> ב-7 בינואר 2016, פפסי אישרה לסוכנות הידיעות AP כי ביונסה, שהובילה את מופע המחצית של סופרבול XLVII ושיתפה פעולה עם קולדפליי בסינגל "Hymn for the Weekend", תופיע גם כן.<ref name="Halftime Show 2"></ref> ברונו מארס, שהוביל את מופע המחצית של סופרבול XLVIII, ומארק רונסון (ששיתף פעולה עם מארס ב-"Uptown Funk") הופיעו גם הם.<ref name="Halftime show 3"></ref>

== מהלך המשחק ==
=== מחצית ראשונה ===
דנוור ניצחה בהטלת המטבע ופתחה את סופרבול 50. הברונקס פתחו בסערה, כשהקוורטרבק פייטון מאנינג השלים מסירה מ-18 יארד לטייט אנד אוון דניאלס וזריקה מ-22 יארד לתופס אנדרה קאלדוול. צמד נשאות על ידי הרץ האחורי סי. ג'יי. אנדרסון העביר את הכדור עוד 20 יארד לקו ה-14 יארד של הפנתרס, אך ההגנה של קרוליינה התמודדה בהצלחה עם שלושת הניסיונות הבאים. ראשית, שאק תומפסון התמודד עם הרץ האחורי רוני הילמן וגרם להפסד של 3 יארד לברונקוס. לאחר מכן, לאחר אי-השלמה, הליינבקר תומאס דייוויס התמודד עם אנדרסון לרווח של 1 יארד בניסיון השלישי, מה שאילץ את דנוור להסתפק ביתרון 3–0 בשער שדה של ברנדון מקמנוס מ-34 יארד. זו הייתה הפעם הראשונה בכל הפלייאוף שקרוליינה הייתה בפיגור.
הקבוצה המיוחדת של הפנתרס במהלך סופרבול 50]]
אחרי שכל קבוצה ביצעה בעיטת הרחקה, נראה שהקוורטרבק של הפנתרס, קאם ניוטון, השלים מסירה מ-24 יארד לווייד רסיבר ג'ריקו קוצ'רי, אבל ההחלטה נקבעה כחוסר השלמה ואושרה לאחר ערעור.<ref></ref> שני מהלכים מאוחר יותר, ב-3 ו-10 מקו ה-15 יארד, הליינבקר וון מילר הדף את הכדור מידיו של ניוטון תוך כדי ביצוע סאק, ואיש הקו ההגנתי מאליק ג'קסון החזיר אותו בקצה האנד זון לטאצ'דאון של הברונקוס, והעניק לקבוצה יתרון 10–0. זה היה טאצ'דאון ההחזרה הראשון בסופרבול מאז סופרבול XXVIII בסוף עונת 1993.<ref></ref>

לאחר בעיטות החזרה משתי הקבוצות, קרוליינה עלתה על הגל עם 9 מהלכים ו-73 יארד. ניוטון השלים את כל ארבעת ניסיונות המסירה שלו ל-51 יארד ורץ פעמיים ל-25 יארד, בעוד ג'ונתן סטיוארט סיים את הדרייב עם ריצת יארד אחד לטאצ'דאון וצימק את הפער ל-10–7, 11:28 לסיום הרבע השני. מאוחר יותר, הרסיבר של הברונקוס ג'ורדן נורווד תפס את בעיטת ההחזרה הקצרה של בראד נורטמן מ-28 יארד מוקף בשחקני הפנתרס, אבל אף אחד מהם לא ניסה לתקל אותו, כנראה כי חשבו שנורווד הכריז על .<ref></ref> נורווד לא עשה זאת, ובלי התנגדות סביבו הוא רץ לשיא החזרה של הסופרבול, 61 יארד, לפני שמריו אדיסון הפיל אותו על קו 14 היארד של הפנתרס. למרות העמדה הטובה של דנוור הם לא הצליחו להכניס את הכדור לאנד זון, כך שמקמנוס בעט מ-33 יארד שער שדה שהגדיל את היתרון שלהם ל-13–7.

בכדור הבא של קרוליינה, הפולבק מייק טולברט איבד פאמבל לאחר שתוקל על ידי הסייפטי דריאן סטיוארט. עם זאת, הפנתרס לקחו עד מהרה את הכדור בחזרה כאשר המגן קוני איילי קלט את המסירה של מאנינג והחזיר את הכדור 19 יארד לקו ה-39 יארד של הפנתרס, 4:23 דקות למחצית. הפנתרס לא הצליחו לצבור יארדים ונאלצו לבצע בעיטת החזרה. לאחר שדנוור החזירה גם היא את הכדור, קרוליינה הגיעה לקו 45 היארד של הברונקוס. כשנותרו 11 שניות לרבע וללא פסק זמן, ניוטון הופל על ידי דמרקוס וור והמחצית נגמרה, 13–7 לדנוור ברונקוס.

=== מחצית שנייה ===
הפנתרס היו במצב טוב לעשות נקודות בדרייב הפתיחה שלהם במחצית השנייה כאשר ניוטון השלים מסירה מ-45 יארד לטד ג'ין ג'וניור, שהיה מהלך המסירה הארוך ביותר במשחק עבור כל אחת מהקבוצות, וסיים על קו ה-35 יארד של דנוור אחרי מהלך ההתקפה שני. עם זאת, הגנת הברונקוס עצרה את הדרייב על קו ה-26, והוא הסתיים ללא נקודות כאשר גרהם גאנו פגע בקורה הימנית של השער בניסיון שדה מ-44 יארד. לאחר ההחמצה, מאנינג השלים צמד מסירות לעמנואל סנדרס של 25 ו-22 יארד, והכין את הקרקע לשער השדה של מקמנוס מ-33 יארד שהעלה את הברונקוס ליתרון 16–7. קרוליינה פתחה שוב חזק לאחר הבעיטה, כשניוטון השלים מסירה מ-42 יארד לקורי בראון, אך שוב סיימו ללא נקודות, הפעם כתוצאה ממסירה של ניוטון שניתזה מידיו של ג'ין ונחטפה על ידי הסייפטי טי. ג'יי. וורד. וורד איבד את הכדור עמוק בשטח של דנוור במהלך ההחזרה, אבל טרוואת'ן הצליח להציל את הכדור ואפשר לברונקוס לשמור על ההחזקה בכדור. הרבע השלישי הסתיים ללא נקודות נוספות, ביתרון 16–7 של הברונקוס.
בעיטת ההחזרה האחרונה של סופרבול 50
בתחילת הרבע הרביעי הברונקוס הגיעו לקו ה-41 של הפנתרס. במהלך הבא, איילי הפיל את הכדור מידו של מאנינג כשהוא התכונן למסירה והחזיר אותו לקרוליינה על קו ה-50 יארד. קבלת פנים מ-16 יארד של דווין פונצ'ס וריצה של 12 יארד של סטיוארט קבעה את שער השדה של גאנו מ-39 יארד, וזה הוריד את הפיגור של הפנתרס לפוזישן אחד, 16–10. שלושת הדרייבים הבאים של המשחק הסתיימו בבעיטות החזרה.

כשנותרו 4:51 דקות לסיום, קרוליינה קיבלה את הכדור על קו 24 היארד משלה עם הזדמנות להשיג דרייב מנצח. במהלך הבא, מילר שוב הרחיק את הכדור מניוטון, ואחרי שכמה שחקנים צללו אל הכדור, הוא קפץ לאחור לאחור והוחזר על ידי וורד, שהחזיר אותו חמישה יארד לקו ה-4 יארד של הפנתרים. ניוטון היה השחקן השלישי שניסה להחזיר את הכדור (אחרי וור ומייק רמרס), אך הוא היסס ואיבד הכדור. ההתקפה של דנוור נשמרה מחוץ לאנד זון למשך שלושה מהלכים, אבל עונש החזקה למגן הפינה ג'וש נורמן העניק לברונקוס מערך ניסיונות לדש. אנדרסון עשה טאצ'דאון בריצה מ-2 יארד ומאנינג השלים מסירה לבני פאולר להמרה של 2 נקודות, והעניק לדנוור יתרון 24–10, 3:08 דקות לסיום. לקרוליינה היו עוד שני דרייבים ועוד ניסיון ראשון ביניהם לפני שהמשחק הסתיים, אך הם לא הצליחו להשיג בהם נקודות והמשחק נגמר בניצחון של הברונקוס.<ref></ref>

== סטטיסטיקות משחק ==
סופרבול 50 כלל שיאים רבים של יחידים ושל שתי הקבוצות. דנוור ניצחה אף על פי שהפסידה בהפרש גדול בסך יארדים (315–194) והניסיונות הראשונים (21–11). 194 היארדים ו-11 הניסיונות הראשונים שלהם היו שניהם הנמוכים ביותר אי פעם לקבוצה מנצחת בסופרבול. רק שבע קבוצות אחרות צברו בעבר פחות מ-200 יארד בסופרבול, וכולן הפסידו.<ref></ref> שבעת הסאקים של הברונקוס השוו שיא סופרבול שנקבע על ידי שיקגו ברס בסופרבול XX.<ref></ref> מאנינג הופל בסאק חמש פעמים על ידי הפנתרס, שיא הסאקים למשחק בסופרבול (12). קוני איילי השווה שיא סופרבול עם שלושה סאקים, והוא השחקן היחיד שעשה זאת ורשם גם אינטרספשן. ההחזרה של ג'ורדן נורווד מ-61 יארד קבעה שיא חדש, שעבר את השיא של 45 יארד שנקבע על ידי ג'ון טיילור בסופרבול XXIII.<ref></ref> מאנינג הפך לקוורטרבק המבוגר ביותר אי פעם שזכה בסופרבול בגיל 39,<ref name="set or tied"></ref> הקוורטרבק הראשון אי פעם שזכה בסופרבול בשתי קבוצות<ref></ref><ref></ref> והקוורטרבק הראשון אי פעם שניצח 200 משחקים (עונה סדירה ופלייאוף) בתור פותח.<ref></ref> גארי קוביאק הפך למאמן הראשי הראשון שזוכה בסופרבול באותו מועדון שבו שיחק בסופרבול כשחקן.<ref></ref>

מאנינג הודיע על פרישה מה-NFL חודש לאחר הסופרבול. זה היה גם משחקו האחרון בקריירה של שחקן הקו ההגנתי של הפנתרס ג'ארד אלן, שפרש במקום התשיעי ב-NFL בכל הזמנים בסאקים.<ref></ref>

{| class="wikitable"
! colspan="3" | שיאים שנקבעו<ref></ref><ref name="Factbook"></ref>
|-
| הקוורטרבק המבוגר ביותר שפותח במשחק
| 39 שנים, 320 ימים
| rowspan="2" | פייטון מאנינג (דנוור)
|-
| הקוורטרבק המבוגר ביותר שניצח במשחק
| 39 שנים, 320 ימים
|-
| החזר הפאנט הארוך ביותר
| 61 יארד
| ג'ורדן נורווד (דנוור)
|-
|הכי הרבה סאקים
| 12
| קרוליינה 7, דנוור 5
|-
|הכי פחות יארדים לקבוצה המנצחת
| 194
|דנוור
|-
! colspan="3" | שיאים שהושוו
|-
|הכי הרבה סאקים לשחקן במשחק בודד
| 3
| קוני איילי (קרוליינה)
|-
|הכי הרבה השתלטויות לאחר פאמבלים לשחקן במשחק בודד
| 2
| דני טרוואת'ן (דנוור)
|-
|הכי הרבה טאצ'דאונים אחרי פאמבל, לשחקן
| 1
| מאליק ג'קסון (דנוור)
|-
| הכי הרבה המרות לשתי נקודות, שחקן
| 1
| בני פאולר (דנוור)
|-
|הכי הרבה משחקים ששוחקו, קבוצה
| 8
|דנוור
|-
|הכי מעט נקודות בודדות שהושגו אחרי טאצ'דאון
| 2
| קרוליינה 1, דנוור 1
|}

== הרכבים פותחים ==

מקור<ref name="gamebook"></ref>
{| class="wikitable" style="text-align:center"
| bgcolor="#0085CA"| קרוליינה
! עמדה
! עמדה
| bgcolor="#FB4F14" | דנוור
|-
! colspan="4" style="text-align:center;" |התקפה
|-
| דריל ויליאמס
| style="text-align:center;" | OL
| style="text-align:center;" | WR
| דמריוס תומאס
|-
| מייקל אוה'ר
| colspan="2" style="text-align:center;" | LT
| ריאן האריס
|-
| אנדרו נורוול
| colspan="2" style="text-align:center;" | LG
| אוון מאטיס
|-
| ריאן קאליל
| colspan="2" style="text-align:center;" | ג
| מאט פרדיס
|-
| טריי טרנר
| colspan="2" style="text-align:center;" | RG
| לואי ואסקז
|-
| מייק רמרס
| colspan="2" style="text-align:center;" | RT
| מייקל שופילד
|-
| גרג אולסן
| colspan="2" style="text-align:center;" | TE
| אוון דניאלס
|-
| דווין פונצ'ס
| colspan="2" style="text-align:center;" | WR
| עמנואל סנדרס
|-
| קאם ניוטון
| colspan="2" style="text-align:center;" | QB
| bgcolor="#FFCC00" | פייטון מאנינג
|-
| ג'ונתן סטיוארט
| colspan="2" style="text-align:center;" | RB
| סי. ג'יי. אנדרסון
|-
| אד דיקסון
| colspan="2" style="text-align:center;" | TE
| ורנון דייוויס
|-
! colspan="4" style="text-align:center;" |הגנה
|-
| צ'ארלס ג'ונסון
| style="text-align:center;" | LDE
| style="text-align:center;" | DE
| דרק וולף
|-
| סטאר לוטוליי
| style="text-align:center;" | LDT
| style="text-align:center;" | NT
| סילבסטר ויליאמס
|-
| קוואן שורט
| style="text-align:center;" | RDT
| style="text-align:center;" | DE
| מאליק ג'קסון
|-
| ג'ארד אלן
| style="text-align:center;" | RDE
| style="text-align:center;" | SLB
| וון מילר
|-
| שאק תומפסון
| style="text-align:center;" | SLB
| style="text-align:center;" | WLB
| דמרקוס וור
|-
| לוק קיקלי
| style="text-align:center;" | MLB
| style="text-align:center;" | ILB
| ברנדון מרשל
|-
| תומאס דייוויס
| style="text-align:center;" | WLB
| style="text-align:center;" | ILB
| דני טרוואת'ן
|-
| רוברט מקליין
| colspan="2" style="text-align:center;" | LCB
| עקיב טאליב
|-
| ג'וש נורמן
| colspan="2" style="text-align:center;" | RCB
| כריס האריס ג'וניור
|-
| רומן הארפר
| colspan="2" style="text-align:center;" | SS
| טי. ג'יי. וורד
|-
| קורט קולמן
| colspan="2" style="text-align:center;" | FS
| דריאן סטיוארט
|-
! colspan="4" style="text-align:center" |קבוצה מיוחדת
|-
| גרהם גאנו
| colspan="2" style="text-align:center" |K
| ברנדון מקמנוס
|-
| בראד נורטמן
| colspan="2" style="text-align:center" |P
| בריטון קולקוויט
|}

== אחרי המשחק ==
עם קבלת גביע לומברדי, הג'נרל מנג'ר של הברונקוס והקוורטרבק לשעבר ג'ון אלווי הניף אותו וקרא "זה בשביל פאט!" בהתייחס לבעלים פאט בולן, שאובחן שנה קודם לכן עם מחלת אלצהיימר. בולן הצדיע לאלווי באותה צורה לאחר שהברונקוס זכו באליפות הראשונה שלהם בסופרבול XXXII, שמונה עשרה שנים קודם לכן.<ref></ref>

זו הייתה אליפות הספורט הראשונה של העיר דנוור מאז שקולורדו ראפידס בגביע ה-MLS ב-2010.<ref></ref> עונת 2016 החלה כשהברונקוס אירחו את הפנתרס באמפאוור פילד אט מייל היי. זה היה המפגש הראשון של שני משתתפות הסופרבול בשבוע 1 של העונה שלאחר מכן מאז עונת 1970 כאשר מינסוטה ויקינגס וקנזס סיטי צ'יפס ערכו שחזור של סופרבול 4 ופתחו את העידן שלאחר המיזוג של ה-NFL. הברונקוס ניצחו 21–20 כאשר גרהם גאנו מקרוליינה החמיץ ניסיון שער שדה כדי לנצח את המשחק.

שתי הקבוצות התקשו בסופו של דבר בעונה ולא הצליחו להעפיל לפלייאוף. הפנתרס סיימו במאזן 6–10 שלילי וסיימו במקום האחרון בבית הדרומי של NFC. הברונקוס סיימו במאזן 9–7 והגיעו למקום השלישי בבית המערבי של AFC. זו הייתה הפעם הראשונה שאלופות ה-AFC וה-NFC המכהנות מחמיצות שתיהן מחמיצות את הפלייאוף מאז עונת 2003, אחרי הסופרבול XXXVII, כאשר לא אוקלנד ריידרס ולא טמפה ביי באקנירס העפילו לפלייאוף, והפעם החמישית בסך הכל.<ref></ref>

נכון לשנת 2022, סופרבול 50 נותר משחק הפלייאוף האחרון ששיחקו הברונקוס, והם לא העפילו לפלייאוף מאז.<ref></ref>

== קישורים חיצוניים ==

* 
* 

== הערות שוליים ==

קטגוריה:סופרבול
קטגוריה:קליפורניה: תחרויות ספורט
קטגוריה:סנטה קלרה (קליפורניה)
קטגוריה:2016 בספורט
קטגוריה:2016 בארצות הברית
קטגוריה:2016 בארצות הברית: ספורט
קטגוריה:דנוור ברונקוס
קטגוריה:קרוליינה פנתרס
קטגוריה:אזור מפרץ סן פרנסיסקו